Ημερήσια διακύμανση των αντιοξειδωτικών και των νιτρικών σε φυτά μαρουλιού σε σχέση με τη λίπανση με άζωτο και ασβέστιο:
Creators: name: Νεβεσκιώτης, Στυλιανός Θεόδωρου
Publisher: name: Aristotle University of Thessaloniki
Year: 2011
Subjects: Αντιοξειδωτικά
Antioxidants

description: Η παρούσα εργασία αποσκοπεί στον προσδιορισμό της περιεκτικότητας του μαρουλιού σε αντιοξειδωτικές ενώσεις και νιτρικά σε σχέση με το χρόνο συγκομιδής κατά τη διάρκεια της ημέρας, τη λίπανση με Ν+Ca και το γενετικό υλικό. Γι’ αυτό, δύο ποικιλίες μαρουλιού (Sanguine, κόκκινο μαρούλι και Paris Island, πράσινο μαρούλι) καλλιεργήθηκαν σε υδροπονικό σύστημα επίπλευσης (floating system) με τρεις συγκεντρώσεις Ν+Ca (135+120, 270+290 και 405+460 mg/l) και συγκομίσθηκαν στις 06:30 (πρωί), 13:30 (μεσημέρι) και 20:30 (βράδυ). Αμέσως μετά τη συγκομιδή, προσδιορίστηκε η περιεκτικότητα σε νιτρικά, ολικές διαλυτές φαινόλες, ολικά φλαβονοειδή, ασκορβικό οξύ, καθώς και η συνολική αντιοξειδωτική ικανότητα (FRAP και DPPH) των φύλλων μαρουλιού. Τα αποτελέσματα έδειξαν ότι η ποικιλία ή και οι αλληλεπιδράσεις της με τους άλλους παράγοντες είχαν σημαντική επίδραση στις παραμέτρους που προσδιορίστηκαν, γι’ αυτό και τα δεδομένα επεξεργάστηκαν ξεχωριστά για κάθε ποικιλία. Ο χρόνος συγκομιδής στη διάρκεια της ημέρας επηρέασε σημαντικά όλες τις παραμέτρους που προσδιορίστηκαν εκτός από τη συνολική αντιοξειδωτική ικανότητα (FRAP και DPPH) στη Sanguine και τα νιτρικά στις δύο ποικιλίες. Η λίπανση επηρέασε σημαντικά τις φαινόλες και τα φλαβονοειδή στη Sanguine και τα νιτρικά και τις τιμές DPPH στην Paris Island. Σημαντική αλληλεπίδραση μεταξύ του χρόνου συγκομιδής και της λίπανσης βρέθηκε στο ασκορβικό οξύ και στις δύο ποικιλίες και τα νιτρικά στην Paris Island. Στην Paris Island, τα φυτά που συγκομίστηκαν το πρωί είχαν λιγότερες φαινόλες και μικρότερες τιμές DPPH, ενώ εκείνα που συγκομίστηκαν το βράδυ είχαν περισσότερα φλαβονοειδή και μεγαλύτερες τιμές FRAP. Στη Sanguine, τα φυτά που συγκομίστηκαν το πρωί είχαν περισσότερες φαινόλες και φλαβονοειδή. Η αυξημένη λίπανση με Ν+Ca στη Sanguine μείωσε τις φαινόλες και τα φλαβονοειδή, ενώ στην Paris Island αύξησε τις τιμές DPPH. Στην Paris Island, τα περισσότερα νιτρικά βρέθηκαν στα φυτά που καλλιεργήθηκαν στα 135+120 mg/l N+Ca και συγκομίστηκαν το πρωί και στα φυτά που καλλιεργήθηκαν στα 270+290 mg/l N+Ca και συγκομίστηκαν το μεσημέρι και βράδυ.
description: This study aims to determine the content of lettuce in antioxidant compounds and nitrate in relation to harvest time during the day, fertilization with N + Ca and the genetic material. Therefore, two varieties of lettuce (Sanguine, red lettuce and Paris Island, green lettuce) grown in a hydroponic floating system with three concentrations of N + Ca (135 +120, 270 +290 and 405 +460 mg / l) and harvested at 06:30 (morning), 13:30 (noon) and 20:30 (evening). Immediately after harvest, we determined the nitrate content, total soluble phenols, total flavonoids, ascorbic acid and total antioxidant capacity (FRAP and DPPH) of leaves. The results showed that the variety and / or interactions with other factors had a significant influence on the parameters identified, so the data processed separately for each variety. The time of harvest during the day significantly affected all parameters identified in addition to the total antioxidant capacity (FRAP and DPPH) in Sanguine and nitrate in two varieties. Fertilization influenced the phenols and flavonoids in Sanguine and nitrates and values of DPPH in Paris Island. Significant interaction between time of harvest and fertilization was found in ascorbic acid in both varieties and nitrates in Paris Island. In Paris Island, the plants harvested in the morning had less phenols and lower values of DPPH, while those harvested in the evening had more flavonoids and higher values of FRAP. In the Sanguine, the plants harvested in the morning had more phenols and flavonoids. Increased fertilization with N + Ca in Sanguine reduced the phenols and flavonoids, while in Paris Island raised DPPH values. In Paris Island, most of nitrates found in plants grown at 135 +120 mg / l N + Ca and harvested in the morning and in plants grown at 270 +290 mg / l N + Ca and harvested in the noon and evening.